CELEX: 62006FJ0034
Language: mt
Date: 2007-11-22
Title: Sentenza tat-Tribunal għas-Servizz Pubbliku (It-Tieni Awla) tat-22 ta' Novembru 2007. # Christos Michail vs il-Kummisjoni tal-Komunitajiet Ewropej. # Servizz pubbliku - Uffiċjali - Rikors għal annullament - Rikors għad-danni. # Kawża F-34/06.

SENTENZA TAT-TRIBUNAL GĦAS-SERVIZZ PUBBLIKU (It-Tieni Awla)
      22 ta’ Novembru 2007
      Kawża F-34/06
      Christos Michail
      vs
      Il-Kummissjoni tal-Komunitajiet Ewropej
      “Servizz Pubbliku – Uffiċjali – Evalwazzjoni – Rapport ta’ l-iżvilupp tal-karriera – Proċedura ta’ evalwazzjoni 2004 – Rikors għal annullament – Rikors għad-danni”
      Suġġett: Rikors, ippreżentat skond l-Artikoli 236 KE u 152 KEEA, li permezz tiegħu C. Michail jitlob l-annullament tar-rapport ta’
         l-iżvilupp tal-karriera tiegħu għall-perijodu mill-1 ta’ Jannar sal-31 ta’ Diċembru 2004, l-annullament tad-deċiżjoni, tal-4 ta’
         Novembru 2005, li tiċħad l-ilment mir-rapport ta’ l-iżvilupp tal-karriera 2004, kif ukoll li l-Kummissjoni tiġi kkundannata
         tħallsu s-somma ta’ EUR 120 000 bħala kumpens għal danni morali li huwa allegatament sofra.
      
      Deċiżjoni: Ir-rikors huwa miċħud. Kull parti għandha tbati l-ispejjeż tagħha.
      
      Sommarju
      Uffiċjali – Evalwazzjoni – Rapport ta’ l-iżvilupp tal-karriera
      (Regolamenti tal-Persunal, Artikolu 43)
      Mill-fatt li ma tistax issir evalwazzjoni ta’ l-effiċjenza, ta’ l-abilità u tal-kondotta fis-servizz ta’ uffiċjal għal perijodu
         li fih l-ebda funzjoni ma ġiet assenjata lilu, jirriżulta li uffiċjal ma jistax jilmenta li rapport ta’ l-iżvilupp tal-karriera
         għal sena speċifika, li huwa kien is-suġġett tiegħu, ma jkunx jinkludi evalwazzjoni għal dan il-perijodu.
      
      (ara l-punt 31)
      Referenza:
      It-Tribunal għas-Servizz Pubbliku: 22 ta’ Novembru 2007, Michail vs Il‑Kummissjoni, F-67/05, ĠabraSP p. I‑A‑1‑0000 u II‑A‑1‑0000,
         punt 33